סמדר שילוני

סמדר שילוני (נולדה ב-2 באוגוסט 1974) היא עיתונאית, כותבת טורים ומבקרת טלוויזיה ישראלית. מאז שנת 2005 היא משמשת כמבקרת הטלוויזיה של ynet. בעברה ערכה את מדור הטלוויזיה של האתר. שילוני היא בוגרת מסלול העיתונאות והתקשורת בבית הספר "קמרה אובסקורה" בתל אביב.

ביוגרפיה 
לפני שהגיעה לאתר "ynet", בסוף שנות ה-90, עבדה שילוני כשדרנית וכמנהלת בית הספר לרדיו ברדיו תל אביב. בהמשך החלה לעבוד ב-"ynet" עם הקמתו, תחילה ככתבת בריאות וחינוך ובהמשך הקימה את מדור החברה של האתר, המשיכה לתפקיד כתבת הטלוויזיה של מדור התרבות, עורכת מדור הטלוויזיה ופרשה מתפקידי עריכה לטובת תסריטאות.

שילוני היא חלוצת ז'אנר טורי הריאליטי, עם טור שכתבה על הסדרה "פרויקט Y", שעלתה ב-yes. בנוסף לביקורות טלוויזיה וכתבות מגזין באתר היא כותבת טורים קבועים על סדרות הריאליטי הישראליות, "האח הגדול", "המירוץ למילון" ו"הישרדות". כיום היא מפרסמת טור בשם "בשידור חוזר", שמספר על היווצרותן של סדרות עבר ישראליות וזרות.

בנוסף לעבודתה ב-ynet שימשה שילוני ככתבת ובעלת טורי דעה במגזין "פנאי פלוס", תחקירנית ראיונות בסדרות כמו "חדר 101" עם עינב גלילי, "ברוורס" עם ארז טל, "פגישה עם רוני קובן", "הסטנדאפיסטים" עם רשף לוי וסדרות נוספות.

מתגוררת ביישוב הקהילתי שחרות שבמועצה אזורית חבל אילות.

קישורים חיצוניים 

 
 
 סמדר שילוני, באתר ynet
 

2021 06
מבקרות טלוויזיה ישראליות
סגל ynet
מבקרי טלוויזיה ישראלים
עיתונאיות ישראליות
עיתונאים ישראלים
שדרניות רדיו ישראליות
שדרני רדיו ישראלים
מנהלות ישראליות
מנהלים ישראלים
בעלות טור ישראליות
בעלי טור ישראלים
תחקירניות ישראליות
תחקירנים ישראלים
בוגרי קמרה אובסקורה - בית הספר לאמנות
בוגרות קמרה אובסקורה - בית הספר לאמנות
שחרות: אישים
ישראליות שנולדו ב-1974
ישראלים שנולדו ב-1974